Συντεταγμένες: 38°26′5″N 19°58′28″E﻿ / ﻿38.43472°N 19.97444°E﻿ / 38.43472; 19.97444

Τα **Βασιλάτικα** είναι παραδοσιακός οικισμός στο νότιο τμήμα της Κέρκυρας σε περιοχή περιβαλλόμενη από ελαιόδεντρα. Βρίσκεται στα βόρεια του πρώην Δήμου Κορισσίων, χτισμένα πάνω στο καταπράσινο φυσικό περιβάλλον ενός λοφίσκου σε υψόμετρο 65 μέτρα.

Ιστορικά Στοιχεία
-----------------

Για την ονομασία του χωριού υπάρχουν διάφορες απόψεις. Η επικρατέστερη όμως άποψη και καταγεγραμμένη στα ιστορικά αρχεία της Κέρκυρας είναι η ακόλουθη:

Το 1439 συνήλθε στην Φλωρεντία η τελευταία σύνοδος για την ένωση των δύο εκκλησιών. Στην σύνοδο αυτή την ανατολική εκκλησία εκπροσωπούσε ο Αυτοκράτορας του Βυζαντίου Παλαιολόγος. Μαζί με τον αυτοκράτορα ήταν ο Πατριάρχης Κωνσταντινουπόλεως Ιωσήφ Β΄, οι εκπρόσωποι των πατριαρχείων της Ανατολής μητροπολίτες Εφέσου Μάρκος ο Ευγενικός, Ηρακλείας Αντώνιος και Σάρδεων Διονύσιος. Επίσης ο Νίκαιας Βησσαρίων, ο μητροπολίτης Ρωσίας Ισίδωρος, ο Μονεμβασιάς Δωρόθεος και πολλοί μοναχοί και ιερομόναχοι. Επίσης ο αδελφός του αυτοκράτορα Δημήτριος. Εκείνη την εποχή η Κέρκυρα ήταν υπό Ενετική κατοχή. Την κεντρική διοίκηση την ασκούσε ο Βάιλος με έδρα την Κέρκυρα και την διοίκηση στην επαρχία οι ευγενείς, που είχαν τον Ιταλικό τίτλο του "ΚΟΝΤΕ". Μια αποκεντρωμένη επαρχιακή διοίκηση ήταν και αυτή του χωριού με προσαρτημένες και άλλες περιοχές. Το 1439 διοικητής αυτής της επαρχίας ήταν ο ευγενής Ενετός, ο γνωστός με το όνομα ΚΟΝΤΕ ΛΙΒΙΟΣ, ο οποίος είχε έδρα το σημερινό χωριό Βασιλάτικα. Ακόμη σήμερα σώζονται ερείπια από τις επαύλεις του, που είχαν την ιταλική ονομασία ΚΟΥΡΤΗ.

Η αντιπροσωπεία, λοιπόν της Βυζαντινής αυτοκρατορίας άρχισε το ταξίδι της από την Κωνσταντινούπολη για να παραστεί στην Οικουμενική Σύνοδο της Φλωρεντίας. Με την σημερινή κλασσική διαδρομή. Έφτασε οδικώς στην Ηγουμενίτσα και από εκεί πέρασε με πλοιάριο απέναντι στην Κέρκυρα. Τα ποιο κοντινά λιμάνια ήταν αυτά του Μπούκαρη και του Πετριτή, έδρα του πανίσχυρου Ενετού έπαρχου ΚΟΝΤΕ ΛΙΒΙΟΥ. Ο Κόντε τους φιλοξένησε, δεν γνωρίζουμε για πόσο χρονικό διάστημα στις επαύλεις του και φρόντισε για την επικοινωνία τους με τον Βάιλο και την μετάβαση τους στην απέναντι Ιταλία.
Οι λιγοστοί κάτοικοι του χωριού, υποτακτικοί του ΚΟΝΤΕ και με έντονο το Ελληνικό και Χριστιανικό τους συναίσθημα, βλέποντας τον Βασιλιά του Βυζαντίου και το Πατριάρχη Κωνσταντινουπόλεως να διανυκτερεύουν στο ασήμαντο και χωρίς όνομα χωριό τους, έδωσαν στο χωριό το όνομα Βασιλάτικα, τιμώντας τον Βασιλιά Παλαιολόγο που πέρασε από το χωριό τους. Αυτή την ονομασία δέχθηκε και ο Ενετός διοικητής ΚΟΝΤΕ ΛΙΒΙΟΣ.
Ακόμη σήμερα ο επισκέπτης θα παρατηρήσει έντονη την Ενετική παρουσία στο χωριό.

Ως οικισμός αναφέρεται επίσημα το 1866 στο ΦΕΚ 9Α - 28/01/1866 να προσαρτάται στο δήμο Κορισσίων. Το 1915 με το ΦΕΚ 149Α - 20/04/1915 ορίστηκε έδρα της κοινότητας Νεοχωρίου. Σύμφωνα με το σχέδιο Καλλικράτης αποτελεί την τοπική κοινότητα Βασιλατίκων που ανήκει στη δημοτική ενότητα Κορισίων του δήμου Νότιας Κέρκυρας και σύμφωνα με την απογραφή 2011 έχει πληθυσμό 147 κατοίκους.

Ασχολία Κατοίκων
----------------

Η κύρια ασχολία των κατοίκων είναι ο τουρισμός για το καλοκαίρι (ξενοδόχοι, ιδιοκτήτες τουριστικών καταλυμάτων, εστιατορίων, ξενοδοχοϋπάλληλοι στα μεγάλα ξενοδοχεία της ευρύτερης περιοχής κλπ) και η ελαιοκαλλιέργεια τον χειμώνα.

Πολιτιστικός Σύλλογος
---------------------

Ο Σύλλογος του χωριού με την ονομασία "Εκπολιτιστικός-Μορφωτικός Σύλλογος Βασιλατίκων" υπάρχει από το 1982 και δραστηριοποιείτε μέχρι σήμερα.

Ο Πολιτιστικός σύλλογος Βασιλατίκων μετέτρεψε το παλιό Δημοτικό σχολείο σε αίθουσα συνεύρεσης των κατοίκων, με δορυφορική τηλεόραση ,τραπεζοκαθίσματα, μπαρ, πινγκ πονγκ, χαρτιά, βιβλιοθήκη, αρχείο κλπ.

Πολιτιστικός Σύλλογος Βασιλατίκων δίνει ζωή στο χωριό και όχι μόνο με της εκδηλώσεις του. Το 2002 ιδρύθηκε το χορευτικό συγκρότημα για την διάδοση και παρουσίαση των Κερκυραϊκών χορών με συμμετοχές σε εκδηλώσεις και πανελλήνια φεστιβάλ παραδοσιακών χορών.

Κοντινές Παραλίες
-----------------

Το χωριό βρίσκεται κοντά σε δύο ωραίες παραλίες της Μπούκαρης σε απόσταση διακοσίων μέτρων και του Πετριτή σε απόσταση πεντακοσίων. Ήρεμη θάλασσα, πεντακάθαρα νερά και γραφικά ταβερνάκια συνθέτουν την εικόνα των παραλιών.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. 1 2 3 4 5  «Ιστοσελίδα του χωριού Βασιλάτικα».
3. ↑  «Βασιλάτικα ΚΕΡΚΥΡΑΣ, Δήμος ΚΕΡΚΥΡΑΣ | buk.gr». *buk.gr*. Ανακτήθηκε στις 11 Μαρτίου 2020.
4. ↑  «Διοικητικές Μεταβολές Οικισμών». *ΕΕΤΑΑ*. Ανακτήθηκε στις 11 Μαρτίου 2020.
5. ↑  «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 Αρχειοθετήθηκε 2021-10-04 στο Wayback Machine.», σελ. 10676 (σελ. 202 του pdf)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Νότιας Κέρκυρας |
| --- |
|  |
| Δημοτική Ενότητα Κορισσίων | 
* Άγιος Γεώργιος
* Άγιος Νικόλαος
* Αργυράδες
* Βασιλάτικα
* Κορακάδες
* Κουσπάδες
* Μαραθιάς
* Μπούκαρης
* Νεοχωράκι
* Νότος
* Περιβόλι
* Πετριτή
* Ποτάμια
* Ρουμανάδες
 |
|  |
| Δημοτική Ενότητα Λευκιμμαίων | 
* Βιταλάδες
* Γαρδένος
* Δραγωτινά
* Κάβος
* Κρητικά
* Λευκίμμη
* Μώλος
* Νεοχώρι
* Παλαιοχώρι
* Σπαρτερά
 |
|  |
| Δημοτική Ενότητα Μελιτειέων | 
* Άγιος Δημήτριος
* Άγιος Ιωάννης Περιστερών
* Άγιος Ματθαίος
* Άνω Παυλιάνα
* Βουνιατάδες
* Βραγκανιώτικα
* Επισκοπιανά
* Κάτω Παυλιάνα
* Κάτω Σπήλαιο
* Λίνια
* Μεσογγή
* Μοραΐτικα
* Παραμόνας
* Πεντάτι
* Σκάλα
* Στρογγυλή
* Χαλικούνας
* Χλοματιανά
* Χλομός
* Ψαράς
 |
|  |
| 
* Έδρα: Λευκίμμη
* \* (Οικισμοί με μη μόνιμο πληθυσμό)
 |

 |